Maroela Media se 10 gewildste goeienuus-artikels vir 2021Hierdie 10 artikels is in 2021 die meeste gelees op Maroela Media se goeienuus-portaal. Die sanger en radio-aanbieder by Pretoria FM Riaan Grobler het pas ŉ nuwe projek begin waar hy mense in ouetehuise wil trakteer met heerlike tuisgebak en ŉ konsert. Riaan noem dié projek “Ek wil lewe vir môre”, wat ook ŉ snit op sy jongste album is. Riaan Grobler (Foto: Instagram) Menige leser ken iemand wat sukkel om keuring vir medies te kry. ŉ Groot gros studente durf jaar ná jaar die veeleisende keuringsproses aan terwyl hulle voorlopig in ’n ander rigting studeer of begin om alternatiewe loopbaanrigtings te oorweeg. Einde ten laaste gee die meeste van hulle moed op en beweeg teësinnig aan. Bianca Vermeulen het oor ‘n tydperk van agt jaar sowat 32 keer aansoek gedoen vir mediese keuring. (Foto: Verskaf) Daar is tans net sewe kinders in Suid-Afrika wat met Phelan McDermid-sindroom gediagnoseer is, en Liesel Harms (3) van Pretoria is een van hulle. Brigitte en Rudolp Harmse saam met Liesel. (Foto: Verskaf) Dit is vroegskemer terwyl Susan*, ŉ skrale veertien jaar oud, in die koue op die gras langs ŉ rivier in Gauteng sit. Sy kyk met verwondering na haar mamma. Haar ma draai haar kop weg van haar honger dogter af, en probeer om die trane van skaamte en ŉ gebroke moederhart vinnig van haar wange af te vee voor enige iemand dit kan sien. Foto: pixabay.com Dikwels kom ŉ mens gesinne wat met ŉ gestremdheid saamleef, teë. In hierdie situasies kan dit moeilik wees om regtig te weet wat om te doen of te sê. Die Liebenberg-gesin. (Foto: Verskaf) Toe José Gerber en Michelle van Biljon van Pretoria onlangs ŉ skreeusnaakse fotosessie op Facebook gedeel het, sou hulle nie kon raai watter soort reaksie dit van internetgebruikers tot gevolg sou hê nie. José Gerber en Michelle van Biljon het internetgebruikers gaande met hulle ‘ongemaklike’ fotosessie. (Foto: Lilly Leigh Photography) ŉ Bekommerde mamma het vinnig ŉ plan beraam om haar twee laerskoolspruite se onrustige harte te laat bedaar toe hulle met die aanvang van die nuwe skooljaar bevrees was dat hulle haar nie tussen die hordes ander kinders en ouers by die skoolhek gaan raaksien nie. Elschen Bornman het haar hare pienk gekleur om meer sigbaar te wees by die skoolhek wanneer sy haar twee dogtertjies oplaai. (Foto: Verskaf) Toe Hugo Moolman, ŉ pa van Centurion, se seuntjie verlede jaar tydens die inperking ŉ gemakliker stoel benodig het en daar slegs peperduur stoele aanlyn beskikbaar was, het hy besluit om self ŉ plan te beraam. Pippie Kruger in haar Huggo-stoel. (Foto: Verskaf) Magé Troskie, die hoofmeisie aan die Hoër Meisieskool Oranje (OMS) in Bloemfontein, het om al die regte redes soos ŉ veldbrand op sosiale media versprei met haar inspirerende boodskap aan gr. 8-leerders van haar skool. Magé Troskie is die hoofmeisie aan die Hoër Meisieskool Oranje (OMS) in Bloemfontein, wat op almal se lippe is. (Foto: ‘n Skermgreep uit die video) Martin Bester, omroeper van Jacaranda FM se ontbytprogram, het gesorg dat twee meisies se matriekafskeid vanjaar net ŉ tikkie meer besonders was. Martin Bester van Jacaranda FM se ontbytprogram het Jo-Ann en Shanté se aand bygewoon. (Foto: Verskaf)